b'\n_START_ARTICLE_\nNarodni muzej \xc5\xa0abac\n_START_SECTION_\nZgodovina muzeja\n_START_PARAGRAPH_\nZbiranje in hranjenje starin se je v tem delu Srbije pri\xc4\x8delo ob koncu 19. stoletja in se nadaljevalo v za\xc4\x8detku 20. stoletja pod okriljem gimnazije. Upravni odbor \xc5\xa0aba\xc5\xa1ke narodne knji\xc5\xbenice in \xc4\x8ditalnice je 20. junija 1934 sprejel odlo\xc4\x8ditev o ustanovitvi muzeja. Prve prostore je muzej dobil v stavbi nekdanje kavarne Miramare. \xc5\xbde v letu nastanka muzeja (1934) sta dva od njegovih ustanoviteljev - Ljubomir Pavlovi\xc4\x87 in \xc5\xbdika Popovi\xc4\x87 - vodila arheolo\xc5\xa1ka izkopavanja na prazgodovinski lokaciji Jusupovac. Material pridobljen s temi izkopavanji je predstavljal osnovo za nastanek arheolo\xc5\xa1ke zbirke. Ob\xc4\x8dinski Narodni odbor je 11. januarja 1955 ustanovil Mestni muzej kot posebno ustanovo, leta 1960 pa je bila muzeju dodeljena celotna stavba stare gimnazije. Leta 1963 se je muzej preimenoval v Narodni muzej \xc5\xa0abac.'